Degučių herbas (Zarasai)

Degučių herbas – Degučių kaimo heraldinis simbolis.

Aprašas

Sidabriniame skydo lauke trys juodos degutinės, po jomis liepsniška linija atskirta raudona skydo papėdė.

Istorija

Degučių apylinkės vadinamos miškų ir ežerų karalija. Gausūs lapuočių miškai skatino seną vietinių žmonių verslą - deguto varymą. Paprastai degutas buvo gaminamas iš storų senų beržų, drebulių žievės. Senovinis deguto gamintojų verslas įprasmintas ir Degučių herbe. 

Herbo etaloną sukūrė dailininkas Arvydas Každailis. Herbas Lietuvos prezidento dekretu Nr. 1K-1096 patvirtintas 2007 m. rugsėjo 11 d.

2007 m. patvirtinti Lietuvos gyvenviečių herbai
Zarasų rajono savivaldybės gyvenviečių herbai
Degučiai (Zarasai)